Biskop, Dr. theol. Otto Fabricius. 223 
han flere Genvordigheder. 1751 maatte han klage til Biskoppen over 
ham, fordi ban til Konfirmationsforberedelse antog sig nogle Børn, som 
var undvegne fra Strynø, hvor de var blevet afvist fra Konfirmation paa 
Grund af for ringe Kundskaber”, og 1752 maatte han indberette til Bi- 
skoppen (С. Ramus), hvorledes Kapellanen havde givet Aarsag til et 
»formasteligt og uanstændigt« Optrin i Skrøbelev Kirke 3. Juledag 1751, 
idet han havde bestilt to Personer til at prædike for sig, saaledes at 
der paa een Gang havde været to Prædikanter paa Prædikestolen! Til- 
med var den ene — tværtimod Loven — en Gymnasiast fra Odense. 
Biskoppen gav det ganske sin Billigelse, at Fabricius havde idømt de 
paagældende Bøder, og paalagde ham desuden at uddele alvorlige 
Irettesættelser?. — 
Hans Fabricius synes at have været en særdeles velstuderet Mand. 
Han vides ikke at have udgivet Skrifter, men at det ikke skyldes mang- 
lende Sans for Studier, synes hans Bibliotek at vidne om. Han var 
nemlig 1 Besiddelse af en stor og velvalgt Bogsamling, som mange af 
hans Embedsbrødre kunde misunde ham, og tænkte man sig Fabricius's 
Bøger ombyttet med de tilsvarende moderne Værker, var der ingen Præst 
i Nutiden, som behøvede at skamme sig ved at eje en saadan Sam- 
ling. Efter hans Død blev der optaget en Fortegnelse over den, som 
heldigvis er bevaret til vore Dage?. Man ser af den, at den rummede 
23 Folianter, 98 Kvarter, 111 Oktaver og 21 Bøger i Duodez. Kun 
faa af disse Bøger var paa Dansk. Hovedmængden var tyske og latinske, 
og der fandtes ogsaa nogle paa Hollandsk. Da det er af ikke ringe 
boghistorisk Interesse at gøre sig bekendt med Indholdet af et datidigt 
Præstebibliotek, skal Titlerne paa en Del af Fabricius’s Bøger anføres 
her. Størsteparten af Bøgerne var Fortolkninger til det gamle og nye 
Testamente eller omhandlede pastoralteologiske Emner. Blandt de 
eksegetiske Værker kan nævnes bekendte Haandbøger af Vitringa, 
J. L. Mosheim, Joh. Gerhard, Georg Calixt, Joh. Brenz, J. G. Carp- 
zovius, og af danske af Jesper Brochmand, Jørgen Ursin og M. Wolfs- 
burg. Af Skrifter af mere dogmatisk Indhold har Hans Fabricius blandt 
andre ejet Johan Gerhards Loci i 10 Bind, Skrifter af Egidius og N. 
Hunnius, H. Kromayer, Hollazius, Heinrich Muller, Hugo Grotius о. fl. 
Ikke faa Bøger behandlede Emner fra den kristne Etik — saaledes 
J. L. Mosheim's Sittenlehre — eller var ligefremme Andagtsskrifter. 
Blandt saadanne, forfattede af de gængse Opbyggelsesforfattere, kan 
nævnes Bøger af Johann Arndt (Sande Kristendom), Scriver (Sjæle- 
skat), R. Baxter, M. Luther, Daniel Dyke (Nosce te ipsum!) og ikke 
+ Fyns В. А. Kopiprot. Skrivelse af !!/, 1751 til Fabricius. Dennes Skrivelse 
af 7/, er gaaet tabt. 
® Smstds. 17%/, 1752. Fabricius’s Klage af °/, er ligeledes forsvundet. 
3 Langelands Nørre Herreds gejstlige Skifteprotokol 1755. 
